钦定古今图书集成/理学汇编/文学典/第008卷 > 吴氏林下偶谈 > 《李习之诸人文字》
## 钦定古今图书集成/理学汇编/文学典/第008卷 > 吴氏林下偶谈 > 《李习之诸人文字》

文字之雅淡不浮、混融不琢、优游不迫者，李习之、欧
阳永叔、王介甫、王深甫、李太白、张文潜，虽其浅深不
同，而大略相近，居其最，则欧公也。淳熙间欧文盛行，
陈君举、陈同甫尢宗之。《水心》云：“君举初学欧不成，后
乃学张文潜，而文潜亦未易到。”